**РЕГАТА КУПА БЪЛГАРИЯ КОНРАД 25R И ПЕТЕРСОН 25**

**22ри – 23ти Октомври 2022**

**Организатор: ЯК Кап. Г. Георгиев Порт Варна**

**Варна, България**

**Обява за състезание**

**[DP]** *означава правило, за което наказанието е по преценка на Протестната комисия и би могло да бъде по-малко от дисквалификация.*

**[NP]** *означава, че нарушение на това правило няма да бъде основание за протест от лодка.*

**[SP]** *означава правило, за което Регатната Комисия може да наложи стандартно наказание без изслушване.*

**1. ОРГАНИЗАТОР**

Регатата се организира от Яхт клуб „Капитан Георги Георгиев Порт Варна”, със съдействието на Пристанище Варна ЕАД.

**2. ПРАВИЛ**А

2.1 Регата ще се ръководи от „Правилата“, както са дефинирани в Състезателните правила по ветроходство 2021-2024 г. (СПВ) на Световното ветроходство (World Sailing).

2.2 Ще се прилагат и следните правила:

- Специалнитe Разпоредби за състезания в защитени води ( СР) World Sailing

2022-2023 - ПРИЛОЖЕНИЕ В .

- Mеждународните правила за предпазване от сблъскване на море (МППСМ).

- Правила на Национален клас Конрад 25 R

2.3 При противоречие между тази Обява и Състезателните инструкции, ще се налагат Състезателните инструкции и техните изменения. Това изменя СПВ 63.7.

**3. [DP] РЕКЛАМА**

Ще се прилага Кодексът за реклама на World Sailing, Разпоредба 20. Лодките са длъжни да показват рекламните материали, предоставени от Организатора (стикери за корпуса и флагове).

**4. ПРАВО НА УЧАСТИЕ И КЛАСОВЕ**

4.1 Регатата ще се проведе по Правилата на Национален клас Конрад 25 R

**5. ТАКСА ЗА УЧАСТИЕ**

5.1 Такса за участие в размер на 10 лв. за всеки член на екипажа трябва да бъде заплатена по банков път на **Сдружение с нестопанска цел ЯХТ КЛУБ КАП. ГЕОРГИ ГЕОРГИЕВ – ПОРТ ВАРНА** в Банка: Алианц Банк България АД: IBAN: BG90BUIN700 610 253 51616 или по време на регистрацията в офиса на Яхт клуб „Кап. Г. Георгиев – Порт Варна“

**6. ЗАЯВЯВАНЕ**

6.1 Приемане на заявки за участие ще бъде възможно на 22.10.22 от 08:00ч. до 10:30ч.

в регатния офис.

6.2 При подписването на заявките, освен попълнен формуляр на заявка за участие, всяка лодка трябва да представи:

- Валидно позволително за плаване на лодката за 2022 г.

- Валидно свидетелство за компетентност на капитана.

- Застрахователна полица за целия екипаж - минимален лимит 2 000 BGN на човек.

- Застрахователна полица за отговорност към трети лица - минимален лимит 20 000BGN.

**7. ПРОГРАМА**

***събота****, 22 Октомври 2022 г.*

8:00-10:30 Приемане на заявки в регатния офис;

10:30 Техническа конференция (на терасата пред Регатния офис);

11:30 Гонки в залива;

***неделя****, 23 Октомври 2022 г.*

ТВА Гонки в залива

ТВА Награждаване и закриване на регатата.

**8. [DP] ПРОВЕРКА НА МАТЕРИАЛНАТА ЧАСТ**

8.1 По време на цялата регата, преди и/или след всяка гонка може да се извършват и текущи проверки на лодки, избрани от Регатната комисия.

**9. СЪСТЕЗАТЕЛНИ ИНСТРУКЦИИ**

Състезателните инструкции ще бъдат предоставяни при регистрацията в регатния офис.

**10. СЪСТЕЗАТЕЛНИ РАЗСТОЯНИЯ**

10.1 Състезателните разстояния ще бъдат разположени във Варненския залив и ще бъдат показани в Приложение към Състезателните инструкции.

10.2Състезателните разстояния могат да бъдат променяни по преценка на Главния регатен съдия в зависимост от метеорологични и други условия, което ще се оповестява с изменения на Състезателните инструкции.

**11. КЛАСИРАНЕ**

Класирането ще бъде извършено по действително време по минимална точкова система, съгласно СПВ 2021-2024 (RRS), Приложение А.4.

**12.** **КОМУНИКАЦИИ**

12.1 Всички лодки трябва да имат на борда УКВ радиостанции. По време на регатата постоянна връзка ще се поддържа на канал 73.

**13. НАГРАДИ**

Ще бъдат наградени първите три лодки в крайното класиране.

**14. ОТГОВОРНОСТ**

14.1. Всички състезатели участват в регатата изцяло на свой риск и отговорност. Виж СПВ 3, Решение за състезаване. Отговорност за непълнолетните членове на екипажа носи шкиперът.

14.2. Организаторът и всяко лице, участващо в организирането и провеждането на регатата няма да носят никаква отговорност за загуби, материални щети, наранявания и/или смърт, които могат да възникнат във връзка с, преди, по време или след участието в регатата.

14.3. Шкиперите са длъжни да спазват СПВ, Обявата за състезанието и Състезателните инструкции. Шкиперите ще носят пълна и единствена отговорност за мореходните качества, стъкмяването (рангоут, такелаж и ветрила), аварийното и спасителна екипировка на лодката, както и обучението и уменията на екипажите. Шкиперите ще носят и отговорност за поведението и облеклото на техните екипажи, представители или гости.

**15. [DP] БЕЗОПАСНОСТ**

15.1 Всички лодки са длъжни да имат изправни навигационни светлини, както и да отговарят на изискванията на Морска администрация за съответните маршрути на регатата.

15.2 Всички участващи лодки задължително трябва да имат необходимия минимум екипировка за безопасност, според СР 2022-2023 Приложение B – Крайбрежни гонки, за чието наличие техните шкипери трябва да подпишат декларация.

**16. ПРИСТАВАНЕ**

Приставането на лодки по време на регатата в района на Яхт Клуб Порт Варна е безплатно.

**17. СОЦИАЛНА ПРОГРАМА**

Социалната програма ще се предоставя при подаването на заявка.

**18. TV И МЕДИИ**

С подаването на заявки за участие, всички участници предоставят на Организатора завинаги, автоматично и безплатно правата за заснемане, използване и показване, от време на време и по негово усмотрение, на всички филми, фотографии и предавания на живо, филмирани или записани (включително и на цифрови носители), заснети по време на проявата и включващи изображения на състезателите и/или лодките.

**19. ИНФОРМАЦИЯ**

[**www.yachtclubportvarna.com**](http://www.yachtclubportvarna.com)

**Александър Милев**

**тлф: +359 898471698**

**E-mail:** [**al.milev@gmail.com**](mailto:al.milev@gmail.com)

**20. ОФИЦИАЛНО ВРЕМЕ**

Посочените в тази Обява времена, са по Българското лятно часово време,  
(GMT +3 часа).

**20.10.2022 Организационен Комитет**

**Купа България Конрад 25R и Peterson 25**